આપણે નાના હતાં ત્યારે પાઠયપુસ્તકમાં લાઠીનાં રાજવી અને અતિ સંવેદનશીલ કવિ સુરસિંહજી તખ્તસિંહજી ગોહિલ ઉર્ફ કવિ કલાપિની ચીરંજીવ કવિતાઓ ભણવામાં આવતી… તેના શબ્દો આજે ય મનમાં ગુંજે છે કે ‘રે પંખીડા સુખથી ચણજો ગીતવા કાંઈ ગાજો’ અને ‘તે પંખીની ઉપર પથરો ફેંકતા ફેંકી દીધો’…કલાપિને પ્રિય એવા મંદાક્રાન્તા છંદથી ઓપતી અને ‘કલાપિનો કેકારવ’ એ સંગ્રહમાં સચવાયેલી આ અદભૂત કવિતાઓની યાદ અપાવે એવા એક અનોખા વ્યક્તિ વિશે આજે અહીં વાત કરવી છે.